Държавен вестник, бр. 79, 2012 г., стр. 31

БРОЙ  79	
Д Ъ Р Ж А В Е Н  В Е С Т Н И К 	
СТР.  31  
явяване на държавни зрелостни изпити (рамкова 
програма Е).
Съгласно Закона за обществените библиотеки 
библиотекарят в обществена библиотека трябва 
да има висше образование със степен „бакалавър“ 
или „магистър“ и професионална квалифика­
ция или средно образование и професионална 
квалификация. В тази връзка и в съответствие 
със Закона за професионалното образование и 
обучение изходящото образователно равнище за 
професия библиотекар, трета степен на профе­
сионална квалификация, е средно образование.
1.2. Изисквания за входящо квалификационно 
равнище или професионален опит
За обучение по професията „Библиотекар“ с 
придобиване на трета степен на професионална 
квалификация не се изисква обучаваните да 
притежават квалификация или професионален 
опит по други сродни професии.
Ако за обучение по професията „Библиотекар“ 
с придобиване на трета степен на професионална 
квалификация кандидатстват лица, завършили 
курсове за обучение за придобиване на профе­
сионална квалификация по част от професията, 
или лица, които притежават професионален 
опит по тази професия, се организира надграж­
дащо обучение. Съдържанието на обучението се 
определя след сравняване на компетенциите и 
резултатите от ученето, описани в Държавното 
образователно изискване (ДОИ) за придобиване 
на квалификация по професията.
2. Описание на професията
2.1. Трудови дейности, отговорности, лично­
стни качества, особености на условията на труд, 
оборудване и инструменти, изисквания за упраж­
няване на професията, определени в законови 
и подзаконови актове (здравословно състояние, 
правоспособност и др.)
Библиотекарят извършва трудовата си дейност 
във всички типове библиотеки или културни 
институции, като спазва утвърдените законови и 
подзаконови нормативни актове, регламентиращи 
дейността му.
Библиотекарят планира, организира и отчита 
дейността на библиотеката и предоставя инфор­
мация за целите на статистиката, отчетността и 
други видове изследвания. Той осигурява ефек­
тивна организация на труда чрез прилагане на 
съществуващите нормативни актове, инструкции 
и указания. Поддържа финансовата и отчетната 
документация на библиотеката въз основа на 
държавните стандарти в областта на библиотеч­
но-информационната дейност.
Изпълнява работа по осигуряване на библи­
отечните процеси според профила и библиотеч­
ната технология (комплектуване, обработка на 
библиотечния фонд, организация и използване 
на каталозите и другите елементи на справочно-
библиографския апарат, използване на автомати­
зираните бази данни, организация и съхраняване 
на фондовете, справочно-библиографско и инфор­
мационно обслужване на читателите и абонамент 
на периодични традиционни и електронни изда­
ния). Всички дейности се извършват съобразно 
целите на библиотеката и потребностите на 
нейните ползватели. Обработването на новопос­
тъпилите библиотечни документи – регистриране 
и класифициране – се извършва въз основа на 
действащите стандарти и класификационни схе­
ми. Организира и съхранява библиотечния фонд. 
Извършва вторичен подбор и отчисляване на 
библиотечните документи. Поддържа справочния 
апарат на библиотеката (справочен фонд, система 
от традиционни и/или електронни каталози и 
картотеки). Извършва справочно-библиографско и 
информационно обслужване. Инициира дейности 
по разпространение на библиотечно-информаци­
онна грамотност сред потребителите.
Библиотекарят обслужва читателите във 
всички звена на библиотеката с всички видове 
информационни носители и по линията на меж­
дубиблиотечното заемане. След допълнителна 
квалификация той може да извършва анализи, 
наблюдения и проучвания с цел оптимизиране 
на библиотечно-информационната дейност, да 
инициира прилагането и да използва информаци­
онните технологии в дейността на библиотеката.
В обществените библиотеки той извършва 
планиране и провеждане на тематични лекции, 
срещи с автори и други събития, като съставя 
графици за тяхното провеждане, осъществява 
постоянна връзка с местни и неправителствени 
организации, средни, висши училища и други 
обществени институции. Разработва тематично-
експозиционни планове на изложби, маршрути, 
заявява необходимост от техническо оборудване 
и зали. Съвместно с местни организации участва 
в осъществяването на национални и междуна­
родни проекти.
Библиотекарят, който работи в училищна 
библиотека, подпомага учебно-възпитателната 
дейност в училището чрез изработване на тема­
тични подбори на документи по предметите, пре­
подавани в училището (в книжен и в електронен 
вариант). Поддържа тематични (традиционни или 
електронни) картотеки според спецификата на 
читателските интереси. Осъществява постоянна 
връзка с ръководството и с педагогическия състав 
на училището и участва в работата на педаго­
гическия съвет в случаите, когато се разглежда 
работата на библиотеката. Провежда обучение 
на учениците от всички класове по програмата 
за библиотечна информационна грамотност. 
Библиотекарят съдейства на ръководството на 
училището при организиране на извънкласните 
дейности на училището. 
Библиотекарят носи отговорност за извършване 
на основните библиотечни дейности, включващи 
покупка, обработка, съхранение и обслужване 
с библиотечни документи в зависимост от до­
говореното в длъжностната му характеристика. 
Сътрудничи за изпълнението на краткосрочни и 
дългосрочни задачи на библиотеката качествено 
и в срок. Отговаря за опазване на личните данни 
на потребителите и за спазване на технологичната 
дисциплина и вътрешния ред. Той отговаря за 
материалната база, за поверените му библиотеч­
ни фондове. Носи финансова отговорност за тях 
в съответствие с българското законодателство. 
Отговаря за правилното съхраняване на библио­
течния фонд, което се изразява в съблюдаване на 
нормите за съхранение (отчита физико-химичните 
фактори: температура, влажност, проветривост, 
осветеност, запрашеност, водо- и пожарна защита, 
електромагнитна защита; биологичните фактори: 
микроорганизми, насекоми, гризачи), и се грижи 
за повишаване на неговата биоустойчивост чрез 
дезинфекция, дератизация и др. Когато работи